《杜休宁秩满将行以李生画鹤留别江彦铭令余为题》
明代·朱同

文昌自是文章伯，令我题君画鹤诗。翘首岂无霄汉志，潜身犹待羽毛期。

李生昔记重逢日，杜老今当惜别时。好爵与縻应有意，林皋空动故人思。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。